tartuNLP/wikipedia-smugri-20251201 huggingface dataset:
Komputationaalinen toksikologia

Komputationaalinen toksikologia on poikkitieteellinen tutkimushaara, jota hyödynnetään lääkekehityksen varhaisessa vaiheessa ennustamaan lääkekandidaattien turvallisuutta ja mahdollisia myrkyllisyyksiä. Se yhdistää in silico -menetelmät, eli tietokonepohjaiset mallit, in vivo - eli eläinkokeet ja in vitro - eli solupohjaiset lähestymistavat, jotta saavutetaan tehokkaampi, luotettavampi ja eettisesti vastuullisempi toksikologinen arviointiprosessi. Komputationaalisen toksikologian keskeisiä osa-alueita ovat seuraavat: varhainen turvallisuuden ennustaminen, mekanismipohjainen mallinnus, yhdistäminen kokeellisiin lähestymistapoihin ja rakenteeseen perustuvat algoritmit. Sean Ekins on alansa edelläkävijä komputationaalisessa toksikologiassa muiden alojen ohella.
Historiallinen kehitys.
Komputationaalisen toksikologian juuret ulottuvat 1960- ja 1970-luvuille, jolloin kehitettiin varhaisia kvantitatiivisia rakenne-aktiivisuus-suhteet (QSAR) -malleja. Näiden mallien tarkoituksena oli ennustaa kemikaalien biologista aktiivisuutta niiden molekulaaristen rakenteiden perusteella. Tällä ajanjaksolla tapahtunut laskentatehon kehitys mahdollisti yhä monimutkaisempia simulointeja ja analyysejä, jotka loivat pohjan nykyaikaisille komputationaalisille lähestymistavoille. 1980- ja 1990-luvuilla ala laajeni molekulaarisen dokaamisen, kemiantekniikan ja bioinformatiikan työkalujen kehityksen myötä. Suuren läpimenon seulontateknologioiden nousu tarjosi valtavia tietomääriä, jotka lisäsivät komputationaalisten menetelmien tarvetta monimutkaisten toksikologisten tietojen hallintaan ja tulkintaan.
2000-luvun alussa Yhdysvaltain ympäristönsuojeluviraston (EPA) ToxCast-ohjelman perustaminen merkitsi tärkeää virstanpylvästä. ToxCast-ohjelma pyrki yhdistämään komputationaaliset ja kokeelliset tiedot parantaakseen toksisuuden ennustamista ja vähentääkseen eläinkokeiden tarvetta. Tänä aikana koneoppimisen ja tekoälyn edistysaskeleet muokkasivat edelleen alaa mahdollistamalla suurten tietomäärien analysoinnin ja tarkempien ennustavien mallien kehittämisen. Nykyään komputationaalinen toksikologia jatkaa kehittymistään, ja sen edistysaskelia vauhdittavat innovaatiot omiksiteknologioissa, suurten tietomäärien analytiikassa ja säädöstekniikassa. Se näyttelee keskeistä roolia riskinarvioinnissa, lääkekehityksessä ja ympäristönsuojelussa, tarjoten nopeampia ja eettisesti kestävämpiä vaihtoehtoja perinteisille toksikologisille testeille.
Natsumi Tsunoda

Natsumi Tsunoda (, "Tsunoda Natsumi", s. 6. elokuuta 1992) on japanilainen judon olympiavoittaja, kolminkertainen maailmanmestari ja kaksinkertainen Aasian kisojen voittaja. Hän kilpaili 52 kilogramman painoluokassa loppuvuoteen 2019, jolloin siirtyi sarjaan 48 kg.
Tsunoda saavutti Budapestin MM-kilpailuissa 2017 hopeaa 52 kilogramman sarjassa hävittyään loppuottelussa japanilaiselle Ai Shishimelle. Hän voitti samassa painoluokassa kultaa Jakartan Aasian kisoissa 2018. Hän voitti 48-kiloisten maailmanmestaruuden Budapestissa 2021 kukistettuaan loppuottelussa maannaisensa Wakana Kogan. Hän uusi maailmanmestaruutensa Taškentissa 2022, jossa voitti loppuottelussa Saksan Katharina Menzin. Hän voitti kolmannen peräkkäisen maailmanmestaruuden 48 kilogramman painoluokassa Dohassa 2023 kukistettuaan finaalissa ranskalaisen Shirine Bouklin. Hän voitti samana vuonna kultaa Hangzhoun Aasian kisoissa.
Tsunoda voitti Pariisin olympialaisissa 2024 kultaa 48 kilogramman sarjassa. Hän kukisti välierässä ruotsalaisen Tara Babulfathin ja loppuottelussa Mongolian Bavuudorjiin Baasankhüün. Sekajoukkuekilpailussa Tsunoda kuului hopeaa saaneeseen Japanin joukkueeseen.
Tsunoda on saavuttanut IJF World Tourin kilpailuissa yhdeksän turnausvoittoa, neljä kakkossijaa ja kolme kolmossijaa. Hän on voittanut aikuisten sarjassa kolme Japanin-mestaruutta.
Paul Petrowsky

Paul Petrowsky (12. toukokuuta 1886 Hämeenlinna – 12. kesäkuuta 1943 Helsinki) oli suomalainen pankin- ja yritysjohtaja.
Petrowskyn vanhemmat olivat kenraalimajuri Wasilij Petrowsky ja Betty Maria Henriksson. Hänen ensimmäinen puolisonsa vuodesta 1908 oli Elli Leistén ja toinen vuodesta 1923 Agda Margareta Sundberg. Petrowsky tuli ylioppilaaksi Hämeenlinnan lyseosta 1905 ja suoritti alemman hallintotutkinnon 1908. Opintojaan hän jatkoi Münchenin yliopistossa 1908–1909. 
Petrowsky oli Suomen Yhdyspankin Kotkan ja Tampereen konttoreiden apulaisjohtaja 1909–1918, Maakuntain Keskus-Pankin johtokunnan jäsen 1918–1922 ja Helsingin Osakepankin Turun konttorin johtaja 1922–1923 ja Viipurin konttorin johtaja 1923–1926. Hän oli sitten Suomalais-Englantilainen Biscuit-tehdas -yhtiön ja sen sisaryhtiön Hangon Margariinitehdas Oy:n toimitusjohtaja 1926–1927 ja Ph. U. Strengberg &amp; Co -yhtiön toimitusjohtaja 1928–1930. Helsingin Osakepankin pääjohtokunnan jäsenenä hän toimi 1930–1943.
Shinnosuke Oka

Shinnosuke Oka (, "Oka Shinnosuke". s. 31. lokakuuta 2003 Okayama) on japanilainen telinevoimistelun kolminkertainen olympiavoittaja.
Oka saavutti nuorten Aasian-mestaruuskilpailuissa 2018 kultaa rekillä, hopeaa permannolla ja nojapuilla sekä pronssia moniottelussa ja renkailla. Nuorten MM-kilpailuissa 2019 hän sai kultaa moniottelussa ja joukkuekilpailussa, hopeaa hevosella sekä pronssia nojapuilla. Aasian-mestaruuskilpailuissa 2023 hän saavutti kultaa moniottelussa sekä hopeaa rekillä, nojapuilla ja joukkuekilpailussa.
Oka voitti Pariisin olympialaisissa 2024 kultaa moniottelussa pistein 86,832, rekillä pistein 14,533 ja joukkuekilpailussa. Nojapuilla hän saavutti pronssia.
Xá Lợin temppeli

Xá Lợin temppeli (, ) on vuonna 1956 valmistunut buddhalainen temppeli Hồ Chí Minhin kaupungissa Vietnamissa. Temppelin nimi viittaa Buddhan pyhäinjäännöksiin ja temppelikompleksi sisältää 32 metriä korkean seitsemänkerroksisen pagodin. 1960-luvulla se tunnettiin Ngô Đình Diệmin vastaisen buddhalaisen liikkeen keskuksena, jota vastaan tehtiin väkivaltainen erikoisjoukkojen isku vuonna 1963.
Rakennus.
Xá Lợin temppeli sijaitsee Vietnamissa Hồ Chí Minhin kaupungissa. Temppelikompleksiin kuuluu 32 metriä korkea seitsemänkerroksinen pagodi. Temppelin pääsalissa on Biên Hòassa valmistettu historiallisen Buddhan eli Sakyamunin patsas ja sen taustalla Nguyễn Văn Longin maalauksia. Päähallin takaan tisessa salissa on Bodhidharmaa esittävä maalaus.
Keskiviikkoiltaisin temppelissä järjestetään mantra- ja meditaatiotunteja. Sunnuntaiaamuisin paikalla on saarnaava munkki. Täysi- ja uudenkuun aikaan järjestetään erityisiä rukoustilaisuuksia.
Historia.
Temppelin kiinankielinen nimi lausutaan vietnamiksi "chùa xá lợi" ja se viittaa Buddhan pyhäinjäännöksiin. Temppelin rakennustyöt alkoivat vuonna 1956 ja sen suunnittelivat arkkitehdit Trần Văn Đường ja Đỗ Bá Vinh. Rakennustyöt valmistuivat 5. lokakuuta 1956 ja viralliset avajaiset järjestettiin 2.–4. toukokuuta 1958. Pagodi valmistui 15. joulukuuta 1960 ja sen viralliset avajaiset olivat 23. joulukuuta 1961.
Xá Lợi tuli pian tunnetuksi Etelä-Vietnamin presidentti Ngô Đình Diệmin hallintoa vastustaneiden buddhalaisten keskuksena. 21. elokuuta 1963 Ngôn veli Ngô Đình Nhu määräsi johtamiensa erikoisjoukkojen iskun temppeliin. Väkivaltaisessa iskussa pidätettiin noin 400 munkkia ja nunnaa ja heidän joukossaan esimerkiksi temppelin patriarkka. Isku nostatti jo entuudestaan kireitä jännitteitä ja johti uusiin Ngô Đình Diệmin vastaisiin mielenilmauksiin. Temppelin lähellä tehtiin mielenilmauksina useita buddhalaisten munkkien polttoitsemurhia.
30. joulukuuta 1963 – 1. tammikuuta 1964 temppeli oli Vietnamin buddhalaisen sanghan keskus. 31. elokuuta 1991 järjestettiin seremonia, jossa temppeliin tuotiin vietnamilaisen Tripitakan kaksi ensimmäistä osaa.
Volgoneft-212

Volgoneft-212 () oli vuonna 1969 rakennettu neuvostoliittolaisvalmisteinen Volgoneft-luokan jokitankkialus, joka 15. joulukuuta 2024 repesi kahtia kovassa merenkäynnissä Mustanmeren ja Asovanmeren välisessä Kertšinsalmessa. Alus oli ollut rekisteröity Kuibyshevski Zatoniin Tatarstanissa, mutta sen rekisteröinti oli 2006 siirretty Samaraan. Aluksen omistaja oli alunperin ollut Volgotanker, ja se kuului Projekt 1577 -luokan Volgoneft-jokitankkialuksiin. 2014 alus oli myyty KamaTransOilille, mikä osoitti sen haltijaksi Kama Shippingin. Samalla laiva rekisteröitiin Pietariin venäläisellä laivarekisterinumerolla 089722. Laivan radiokutsumerkki oli UBQB2. 
14. joulukuuta 2024 kolmetoista miehistön jäsentä valmistautui jättämään aluksen pelastusliiveissä odottaen hinaaja Merkuria (Меркурий - IMO 9590187) ja toista hinaajaa pelastamaan. Kuitenkin Mi-8-helikopteri pelasti miehistön. Yksitoista joutui sairaalahoitoon. Myöhemmin yksi heistä menehtyi hypotermiaan. Kahdeksan miehistön jäsentä jouduttiin pelastamaan merestä. Pelastustoimiin osallistui 50 henkilöä. Volgoneft-212:n kapteeni määrättiin tutkintavankeuteen. Toisen vaurioituneen aluksen, Volgoneft-239:n kapteeni määrättiin kotiarestiin.
Lastina oli 4900 tonnia raskasta polttoöljyä. Mereen päässyt raskas polttoöjy uhkaa Mustanmeren rannalla mm. Anapan lomanviettorantoja. Pelastustoimen esikunnan mukaan 2024 vuoden viimeiseen päivään mennessä oli pelastettu merestä 1686 lintua, joista 1300 oli lähetetty jatkohoitoon Venäjän lintuparantoloihin. Suurin pelastuskeskus on Vitjazevossa, jossa on 26 vapaaaehtoista auttajaa ja eläinlääkäriä.
Joutsenjärvi (Pori)

Joutsenjärvi on Karvianjoen vesistöön kuuluva keskikokoinen järvi Satakunnan maakunnassa nykyään Poriin kuuluvassa Laviassa. Noormarkun rajan tuntumassa Myöntäjän kylän pohjoispuolella sijaitseva järvi saa vetensä läheisestä maastosta kuten Joutsenjärvennevalta. Järveä ympäröivät mäkiset metsämaat, ja järvi ympäristöineen muodostaa hienon kokonaisuuden. Joutsenjärven itäpää on lähes umpeenkasvanut, ja veden korkeus on järven virkistyskäyttöä ajatellen alhainen. Järvessä on esiintynyt sinilevää. Järvi laskee vetensä ojan kautta Karhijärvestä Inhottujärveen laskevaan Lassilanjokeen. Järven koskeus on 54 mpy ja pinta-ala noin 16 hehtaaria . Rantaviivan pituus on 2,6 kilometriä .
WebAuthn

Web Authentication (WebAuthn) on World Wide Web Consortiumin (W3C) standardi verkossa tapahtuvalle käyttäjän tunnistautumiselle. WebAuthn ei käytä salasanaa vaan antaa pääsyn laitteistotason tunnistautumiseen (esimerkiksi USB-, Bluetooth tai NFC-laite).
WebAuthn on FIDO2-projektin määrittely, jossa on määritelty myös CTAP-protokolla (Client-to-Authenticator Protocol). FIDO- ja WebAuthn-standardien tavoitteena on edullinen ja luotettava tunnistautuminen, sekä toimivuus ilman tarvetta sirukortille. Älypuhelinta voi käyttää tunnistatutumisessa, mutta myös se voi olla altis verkkourkinnalle. Jotkin yritykset kutsuvat FIDO-tunnuksia nimityksellä "passkey" (erotuksena salasanaa tarkoittavalle "password" nimitykselle). "Passkey"-tekniikan ongelmaksi on muodostunut, että eri tahot haluavat käyttää omia tallennusmenetelmiään ja tietojen synkronointi paikasta toiseen ei ole tuettu, joka vaikeuttaa käyttöä.
Keskinenjärvi (Pori)

Keskinenjärvi on Karvianjoen vesistöön kuuluva keskikokoinen järvi Satakunnan maakunnassa nykyään Poriin kuuluvassa Noormarkussa. Lassilan kylässä sijaitseva järvi saa vetensä läheisestä maastosta, erityisesti suolta. Järven etelä- ja länsiranta ovat soistuneet, ja myös järven pohjoisosan luusua on kasvamassa umpeen ja soistumassa. Järvi laskee vetensä soistuneen ja umpeenkasvaneen Valkamajärven ja edelleen suon ja myöhemmin peltojen läpi kulkevan ojan kautta Karhijärvestä Inhottujärveen laskevaan Lassilanjokeen. Järven koskeus on 51 mpy ja pinta-ala noin 11 hehtaaria .
Kalaffanjärvi

Kalaffanjärvi on Karvianjoen vesistöön kuuluva keskikokoinen järvi Satakunnan maakunnassa nykyään Poriin kuuluvassa Noormarkussa. Lassilan kylän itäosassa sijaitseva järvi saa vetensä läheisestä maastosta, erityisesti Ratanevalta. Järven eteläosa on maatuvaa vesialuetta. Järvi laskee vetensä ojaa pitkin suojellun Pitkäsuon ja sen jälkeen Ristaojan kautta Taipaleenkulmaan, jossa oja yhtyy Karhijärvestä Inhottujärveen virtaavaan Lassilanjokeen. Kalaffanjärven koskeus on 59 mpy ja pinta-ala noin 11 hehtaaria .
Go-Momozono

Go-Momozono (; 1759 – 1779), syntyjään Hidehito () oli Japanin 118. keisari, joka hallitsi Japania Edo-kauden loppupuolella vuosina 1771–1779.
Vähäjärvi (Pori, Lassilanjoen alaosan alue)

Vähäjärvi on Karvianjoen vesistöön kuuluva keskikokoinen järvi Satakunnan maakunnassa nykyään Poriin kuuluvassa Noormarkussa. Lassilan kylän keskustassa sijaitseva järvi saa vetensä läheisestä maastosta, erityisesti Sikasuolta. Järven eteläosa on maatuvaa vesialuetta ja osin jo täysin soistunut ja umpeenkasvanut. Järvi laskee vetensä lyhyttä ojaa pitkin Karhijärvestä Inhottujärveen virtaavaan Lassilanjokeen. Vähäjärven koskeus on 54 mpy ja pinta-ala noin kahdeksan hehtaaria .
Rousunjärvi

Rousunjärvi on Karvianjoen vesistöön kuuluva melko pieni järvi Satakunnan maakunnassa nykyään Poriin kuuluvassa Noormarkussa. Lassilan kylän pohjoisosassa sijaitseva järvi saa vetensä läheisestä maastosta. Järvi laskee vetensä Tynnyrinkorvenojaa ojaa pitkin Karhijärvestä Inhottujärveen virtaavaan Lassilanjokeen. Rousunjärven koskeus on 61 mpy ja pinta-ala noin neljä hehtaaria .
Tervalammi (Pori)

Tervalammi on Karvianjoen vesistöön kuuluva melko pieni järvi Satakunnan maakunnassa nykyään Poriin kuuluvassa Noormarkussa. Lassilan kylän eteläosassa sijaitseva järvi saa vetensä läheisestä maastosta. Tervalammi sijoittuu soistuvan Keskisenjärven länsipuolelle. Järvi laskee vetensä ojaa pitkin ja soistuneen Träskinjärven läpi Karhijärvestä Inhottujärveen virtaavaan Lassilanjokeen. Tervalammin koskeus on 52 mpy ja pinta-ala noin kaksi hehtaaria .
Abenomics

Abenomics () on lempinimi Japanin entisen pitkäaikaisen pääministeri Shinzō Aben aloittamille talousuudistuksille. Vaikka uudistukset kantavatkin Aben nimeä, niitä jatkoivat mm. hänen seuraajansa Yoshihide Suga sen jälkeen kun Abe luopui pääministerin virastaan keväällä 2020.
Tausta.
Toisen maailmansodan jälkeen Japanin talous nousi raunioista maailman toiseksi suurimmaksi 1980-luvulle tultaessa. 1990-luvulla alkanut lama kuitenkin pysäytti kadehdittavan talouskasvun. Vuosikymmenestä alettiin sittemmin käyttää taloustieteilijöiden keskuudessa nimitystä "menetetty vuosikymmen". Tämän jälkeen talouskasvu oli hidasta ja vähäistä huolimatta siitä, että pääministerit ja hallitukset vaihtuivat. Kun Kiina ohitti Japanin maailman toiseksi suurimpana taloutena, Japanin pääministerinä aloittanut Abe alkoi puuttua moninaisin keinoin Japanin talouteen, koska maata vaivasi myös vähenevän ja ikääntyvän väestön mukana tuleva kriisi.
Japanin työmarkkinat, etenkin suuryritysten kohdalla, ovat erittäin kankeat. Lisäksi työmarkkinoilla arvotetaan korkeaa virkaikää ennemmin kuin työntekijän omia kykyjä, millä selitetään mm. sitä, että keskiverto vuosipalkka Japanissa on jäänyt alle 40 000 Yhdysvaltain dollariin eikä ole juurikaan kasvanut sitten 1990-luvun.
Keskeinen sisältö.
Aben talouspolitiikassa on kolme pääkohtaa:
Aben ideana oli rakenteellisten uudistusten kohdalla myös rohkaista maahanmuuttoa Japaniin sekä japanilaisnaisten aktiivisempaa osallistumista työelämään.
Kritiikkiä ja perintö.
Vaikka Abenomics-uudistukset kohensivatkin naisten asemaa työelämässä, naiset työllistyivät erityisesti matalapalkkaisiin pätkätöihin. Hyväpalkkaisissa johtotehtävissä sen sijaan naisia ei pahemmin ollut. Japanilaisyritykset ovat vielä edelleenkin haluttomia palkkaamaan naisia tekemään täyttä päivää, koska tällöin työnantajan pitäisi maksaa eläkemaksuja ja japanilaisessa yhteiskunnassa naisten odotetaan edelleen olevan ensisijaisia kotitöiden tekijöitä.
2010-luvun alkupuolella, jolloin Abe nousi pääministeriksi, hänen aloittamansa uudistukset auttoivat jonkin verran ja Japanin talous kääntyi pitkästä aikaa kasvuun. Vuosikymmenen loppupuolella Abenomics-uudistusten tuloksia luonnehdittiin kuitenkin laihoiksi. Uudistusten on myös katsottu hyödyttäneen ennen kaikkea japanilaisia suuryrityksiä, joiden voittojen kasvu ei ole näkynyt tavallisen japanilaisen elintason kohentumisena.
Kun Japani ajautui 2020 lähtien jälleen uuteen lamaan, Abenomics-uudistusten toimivuus asetettiin jälleen kyseenalaiseksi.
Fenheksamidi

Fenheksamidi (C14H17NCl2O2) on aromaattisiin amideihin kuuluva orgaaninen yhdiste. Yhdistettä käytetään maataloudessa fungisidina.
Ominaisuudet, valmistus ja käyttö.
Huoneenlämpötilassa fenheksamidi on väritöntä kiteistä ainetta. Yhdiste liukenee vain vähäisessä määrin veteen ja paremmin muun muassa asetoniin, dikloorimetaaniin ja tolueeniin. Aineen sienten kasvua estävät ominaisuudet perustuvat sienten ergosterolin synteesin tarvittavan 3-ketoreduktaasientsyymin toiminnan estämiseen.
Fenheksamidin synteesissä 1,5-dibromipentaani reagoi etyylipropionaatin kanssa 1-metyylisykloheksaanikarboksyylihapoksi, josta muodostetaan happokloridi. Tämä happokloridi reagoi emäksisissä olosuhteissa 2,3-dikloori-4-hydroksianiliinin kanssa amidiksi. 2,3-dikloori-4-hydroksianiliini valmistetaan lähtien o-diklooribentseenistä.
Fenheksamidia käytetään useiden sienitautien torjuntaan muun muassa mansikka-, hedelmä- ja koristekasviviljelmillä. Yhdiste tuli markkinoille 1998 ja Euroopan unionin alueella se hyväksyttiin käytettäväksi vuonna 2001.
Vialfrè

Vialfrè () on kunta Italiassa Piemonten alueella sijaitsevassa Torinon metropolikaupungissa. Vuoden 2024 alussa kunnassa oli arviolta 258 asukasta.
Leevi Madetojan patsas

Leevi Madetojan patsas on Aarre Aaltosen vuonna 1960 tekemä patsas säveltäjä Leevi Madetojasta Oulun keskustassa Madetojan puistossa.
Leevi Madetojan muistopatsas esittää nuorta Oulussa syntynyttä säveltäjää nuottivihko kädessään. Patsas paljastettiin vuonna 1962 Oulun kaupungintalon läheisessä puistossa osana ensimmäisiä Oulun päiviä. Tilaisuudessa puheen piti säveltäjän 80-vuotias leski, kirjailija ja runoilija L. Onerva (1882–1972). Kolme vuotta myöhemmin puisto nimettiin Madetojan puistoksi. Madetojan muistopatsas on Aaltosen merkittävimpiä teoksia.
Saksan liittopäivävaalit 2025

Saksan liittopäivävaalit 2025 järjestettiin 23. helmikuuta 2025. Saksassa oli järjestetty ennenaikaiset liittopäivävaalit viimeksi vuonna 2005. Vaaleissa sekä CDU/CSU-koalitio että AfD nostivat selvästi kannatustaan.
Minna Aro

Minna Liisa Aro (s. 6. maaliskuuta 1944 Kuopio) on suomalainen näyttelijä. Hän on tehnyt suurimman osan urastaan Jyväskylän kaupunginteatterissa.
Ura.
Minna Aro syntyi teatterinjohtaja Matti Aron ja näyttelijä Impi Ståhlbergin perheeseen. Suoritettuaan Suomen teatterikoulun vuosina 1962–1965 hän näytteli Tampereen Teatterissa 1965–1973 ja Jyväskylän kaupunginteatterissa vuodesta 1973 alkaen.
Aron teatterirooleja ovat olleet muun muassa Nora ("Nukkekoti"), Beba ("Murhaajien yö"), Kaisa ("Pohjalaisia"), Johanna ("Se tavallinen tarina") ja Maša ("Eläköön itsemurhaaja"). 2000-luvulla Aro on näytellyt esimerkiksi Alma Koskelan roolin Väinö Linnan teoksessa "Täällä Pohjantähden alla" (2002).
Teatterityönsä ohella Aro on näytellyt sivurooleja muutamissa televisiotuotannoissa ("Mustat ja punaiset vuodet", "Kiurunkulma").
Timo Kankainen

Timo Juhani Kankainen (3. maaliskuuta 1946 Helsinki – 23. kesäkuuta 2025 Seinäjoki) oli suomalainen näyttelijä.
Ura.
Timo Kankaisen vanhemmat olivat puuseppä Väinö Vilhelm Kankainen ja Ilta Siiri Visala. Kankainen aloitti uransa järjestäjänä ja näyttelijänä Mikkelin teatterissa 1965–1967. Vuosina 1967–1970 hän näytteli Tampereen Teatterissa, 1979–1981 Jyväskylän kaupunginteatterissa, 1981–1983 Kouvolan Teatterissa ja vuodesta 1983 Lahden kaupunginteatterissa. Lahdesta Kankainen siirtyi Seinäjoen kaupunginteatteriin, josta hän jäi eläkkeelle vuonna 2011.
Kankaisen rooleista mainittakoon Aksenti Ivanovitš ("Mielipuolen päiväkirja"), Krogstad ("Nukkekoti") ja Anttoo ("Pohjantähti"). 2000-luvulla Kankainen näytteli muun muassa Armin isää kappaleessa "Pesärikko" (2003), Harpagonia Molièren komediassa "Saituri" (2004) ja James Tyronea Eugene O'Neillin draamassa "Pitkän päivän matka yöhön" (2006).
Kankainen esitti kirjoittamansa monologin "Impivaarasta Stockankulmaan" vuonna 2010.
Televisiorooleistaan Kankainen nostaa esiin Boris Jartsevin roolin Matti Tapion ohjaamassa dokumenttipohjaisessa draamassa "Sodan ja rauhan miehet" (1978). Lisäksi hän on näytellyt muun muassa Topia Sina Kujansuun elokuvassa "Ensio" (1980) ja poliisia Aleksi Mäkelän rikoselokuvassa "Häjyt" (1999).
Rantarosvo

Rantarosvo-patsas sijaitsee Vaalan Neittävällä Nuojuankoskentien varrella n. 5,6 km rautatiestä. Patsas on paikallisten maanomistajien lokakuussa 1990 pystyttämä, kekrinä yleisötapahtumassa paljastettu taideteos tarkoitettuna mielenilmaukseksi ja protestiksi pääministeri Harri Holkerin hallituksen rantojensuojeluohjelmaesitystä vastaan.
Maanomistajat kokivat rantojensuojeluohjelmaesityksen loukkaavan talonpoikaista vapautta itse päättää perustuslain suojaamasta omistusoikeudesta, mikä tarkoittaa omistajan oikeutta yksin käyttäää ja määrätä esineestä muut poissulkevasti.
Maatalouden harjoittajalle metsä ja rantamaa toimivat rahoituslähteenä, joten on luonnollinen intressi säilyttää vakuus- ja maisema-arvot, metsän tuottokyky ja muut varallisuusarvot ilman ulkopuolista holhousta. Isännät kokivat, että hanke oli sosialisointia, jota ajettiin toisissa nimissä.
Teos on kierrätystavararasta edustaen transuralista tyyliä ja symbolitiikaltaan asian ydintä, jossa kookas turpea peikko korvat höröllään valppaana ja huolestuneena tähystää yksityisesti omistetulle Pikku-Salmisen järvelle.
Peikolla on silinterihattu ja pääministeri Holkeria mukaillen kesäparta, kädessä kahvikuppi kuten hänen tokaisussaan "Minä juon nyt kahvia", ja toisessa silakan ruoto hänen kehotuksestaan "Eläkeläiset, syökää silakkaa."
Manifesti onnistui niin hyvin, että hallituksen 20.12.1990 sopimassa ohjelman sisällössä ei ollut peikon valvomaa rantuetta. Tästä hyvästä sitä kutsutaan jopa suojeluspyhäksi ym. arvostavin ja kunnioittavin nimin, ja paikkaa kutsutaan hiideksi.
Patsas on niin suosittu käyntikohde, että tielaitos on tehnyt tiehen leventymän parkkipaikaksi.
Miesten F-liigan kausi 2024–2025

Miesten F-liigan kausi 2024–2025 on järjestyksessään 39. salibandyn SM-sarjakausi. F-liigan runkosarja alkoi 13. syyskuuta 2024. 
Happee pelasi kauteen 2023-2024 asti kotiottelunsa Jyväskylän Monitoimitalolla, josta käytetään Happeen peleissä nimeä Hirviteatteri. Viimeistä kertaa Happee pelaa kotiottelunsa Monitoimitalolla 20. syyskuuta 2024 jonka jälkeen marraskuussa 2024 Happee siirtyy pelaamaan kotiottelunsa uudele Hirviareenalle, Laukaan kunnassa sijaitsevalle Leppävedelle. 
Nokian KrP pelasi kauteen 2023-2024 asti kotiottelunsa Rahola liikuntakeskuksessa Tampereella. Kauden 2024-2025 alussa Nokian KrP siirtyy pelaamaan kotiottelunsa uudelle AGCO Power Arenalle, Nokialle. 
Runkosarjan pistepörssi.
Maalivahtien torjuntapörssi.
Pelannut Vähintään 1/3 otteluist
Mon (tunnus)

Mon () on japanilaisessa kulttuurissa esiintyvä tunnus, jota jotkin japanilaiset suvut käyttävät. Monit ovat hyvin pitkälti verrattavissa eurooppalaisiin vaakunoihin. Mon voitiin painattaa esimerkiksi lippuihin tunnistautumistarkoituksissa. Lisäksi mon voitiin painattaa vaatteisiin ja huonekaluihin. Monit otettiin käyttöön Heian-kaudella, jolloin moneja alettiin maalaamaan aateliston kärryihin, jotta voitaisiin päätellä, kenen piti antaa tietä kenelle.
Ehkä tunnetuin mon on Mitsubishin logo, joka on yhtiön perustaja Iwasaki Yatarōn valitsema mon. Keisarillisen perheen mon, eli kikumon, on ollut koko Japanin valtiota edustava tunnus huolimatta siitä, että sitä ei ole sellaiseksi koskaan virallisesti määritelty. Kikumon on kuitenkin kuvattu esimerkiksi Japanin passin kannessa.
Inssi Divari-kausi 2024–2025

Inssi-Divari kausi 2024–2025 oli järjestyksessään 37. salibandyn Divarin kausi. Divarin runkosarja alkoi 13. syyskuuta 
Uutena joukkueena sarjassa pelasi Suomisarjasta noussut SBS Wirmo Mynämäeltä ja SB Vantaa. Edellisen kauden päätteeksi Happee steamers lopetti toiminnan. Kauden päätteeksi Suomi-Sarjan putosi LNM ja ÅIF
F-Liiga Karsinta.
F-liigassa sijalle 11-12 sijoittunut joukkuet eli OLS ja LASB ja sen lisäksi mukana on F-liigakarsinnassa Inssi-Divarin 1.-6. sijoittuneet joukkueet. Joukkueet pelaavat kaksivaiheiset pudotuspelit paras viidestä -järjestelmällä ja karsinann 2. vaiheen voittajat (kaksi joukkuetta) pelaavat F-liigassa kaudella 2025-2026.
Japanin Grand Prix 2025

Japanin Grand Prix 2025 (virallisesti Formula 1 Lenovo Japanese Grand Prix 2025) oli Formula 1 -kauden kolmas osakilpailu, joka ajettiin 6. huhtikuuta Suzukan moottoriradalla Japanissa.
Kilpailun voitti Max Verstappen ennen toiseksi sijoittunutta Lando Norrisia ja kolmanneksi sijoittunutta Oscar Piastria.
Ennen Grand Prix -viikonloppua.
Yūki Tsunoda korvasi Liam Lawsonin Red Bull -tallin toisena kilpailukuljettana. Lawson siirtyi Tsunodan tilalle Racing Bulls -tallin toiseksi kuljettajaksi.
Erikoisväritykset.
Sekä Red Bull että Haas ajattivat autoistaan erikoisvärityksiä viikonlopun aikana.
Bahrainin Grand Prix 2025

Bahrainin Grand Prix 2025 (virallisesti Formula 1 Gulf Air Bahrain Grand Prix 2025) oli Formula 1 -kauden neljäs osakilpailu, joka ajettiin 13. huhtikuuta Bahrainin moottoriradalla Sakhirissa Bahrainissa.
Saudi-Arabian Grand Prix 2025

Saudi-Arabian Grand Prix 2025 (virallisesti Formula 1 STC Saudi Arabian Grand Prix 2025) oli Formula 1 -kauden viides osakilpailu, joka ajettiin 20. huhtikuuta Jeddan katuradalla Saudi-Arabiassa.
Miamin Grand Prix 2025

Miamin Grand Prix 2025 (virallisesti Formula 1 Crypto.com Miami Grand Prix 2025) oli Formula 1 -kauden kuudes osakilpailu, joka ajettiin 4. toukokuuta Miamin katuradalla Miami Gardensissa Floridassa Yhdysvalloissa.
Lehtimäen kirjasto

Lehtimäen kirjasto on Alajärvellä, Lehtimäen Keskikylässä toimiva yleinen kirjasto, entisen kunnantalon vieressä. Lehtimäen kirjasto on Alajärven kaupunginkirjaston lähikirjasto ja osa Etelä-Pohjanmaan ja lähikuntien muodostamaa kirjastokimppaa Eepos-kirjastoja.
Historia.
Kirjasto perustettiin Lehtimäelle vuonna 1874, jolloin sinne hankittiin kirjoja viinaverorahoilla. Ensimmäisenä vuonna lainoja tehtiin 250 kappaletta. Kirjasto sai nykyiset tilansa vuonna 1964 ja rakennusta on kunnostettu ja laajennettu vuonna 1992. Vuonna 2009 tapahtuneen Lehtimäen ja Alajärven kuntaliitoksen jälkeen kirjasto on ollut Alajärven kaupunginkirjaston lähikirjasto. Lokakuusta 2015 lähtien Lehtimäen kirjasto muuttui omatoimikirjastoksi, joka oli Etelä-Pohjanmaan ensimmäinen. Henkilökunta on paikalla kahtena päivänä viikossa, maanantaisin ja keskiviikkoisin.
Kokoelmat.
Vuonna 2008 kirjaston kokoelman koko oli noin 28 000, joista suurin osa suomenkielisiä kirjoja. Samana vuonna lainoja tehtiin 18 377 kappaletta, mukaan lukien kaukolainat.
Emilia-Romagnan Grand Prix 2025

Emilia-Romagnan Grand Prix 2025 (virallisesti Formula 1 AWS Gran Premio del Made in Italy e dell’Emilia-Romagna 2025) oli Formula 1 -kauden seitsemäs osakilpailu, joka ajettiin 18. toukokuuta Autodromo Enzo e Dino Ferrarin moottoriradalla Imolassa Italiassa.
Monacon Grand Prix 2025

Monacon Grand Prix 2025 (virallisesti Formula 1 TAG Heuer Grand Prix de Monaco 2025) oli Formula 1 -kauden kahdeksas osakilpailu, joka ajettiin 25. toukokuuta Monacon katuradalla Monacossa.
Espanjan Grand Prix 2025

Espanjan Grand Prix 2025 (virallisesti Formula 1 Aramco Gran Premio de España 2025) oli Formula 1 -kauden yhdeksäs osakilpailu, joka ajettiin 1. kesäkuuta Circuit de Barcelona-Catalunyan moottoriradalla Barcelonassa Espanjassa.
Kanadan Grand Prix 2025

Kanadan Grand Prix 2025 (virallisesti Formula 1 Pirelli Grand Prix du Canada 2025) oli Formula 1 -kauden 10. osakilpailu, joka ajettiin 15. kesäkuuta Circuit Gilles-Villeneuven osittaisella katuradalla Montrealissa Kanadassa.
Itävallan Grand Prix 2025

Itävallan Grand Prix 2025 (virallisesti Formula 1 MSC Cruises Austrian Grand Prix 2025) oli Formula 1 -kauden 11. osakilpailu, joka ajettiin 29. kesäkuuta Red Bull Ringin moottoriradalla Spielbergissä Itävallassa.
Britannian Grand Prix 2025

Britannian Grand Prix 2025 (virallisesti Formula 1 Qatar Airways British Grand Prix 2025) oli Formula 1 -kauden 12. osakilpailu, joka ajettiin 6. heinäkuuta Silverstonen moottoriradalla Englannissa Yhdistyneessä kuningaskunnassa.
Belgian Grand Prix 2025

Belgian Grand Prix 2025 (virallisesti Formula 1 Moët &amp; Chandon Belgian Grand Prix 2025) oli Formula 1 -kauden 13. osakilpailu, joka ajettiin 27. heinäkuuta Circuit de Spa-Francorchamps’n moottoriradalla Belgiassa. Sprinttikilpailu ajettiin 26. heinäkuuta.
Unkarin Grand Prix 2025

Unkarin Grand Prix 2025 (virallisesti Formula 1 Lenovo Hungarian Grand Prix 2025) oli Formula 1 -kauden 14. osakilpailu, joka ajettiin 3. elokuuta Hungaroringin moottoriradalla Mogyoródissa Unkarissa.
Hollannin Grand Prix 2025

Hollannin Grand Prix 2025 (virallisesti Formula 1 Heineken Dutch Grand Prix 2025) oli Formula 1 -kauden 15. osakilpailu, joka ajettiin 31. elokuuta Circuit Zandvoortin moottoriradalla Alankomaissa.
Kilpailun voitti Mclarenin Oscar Piastri ennen Red Bullin Max Verstappenia ja Racin Bulls tallin Isack Hadjaria. Kolmas sija oli Hadjarin uran ensimmäinen palkintokorokesijoitus.
Italian Grand Prix 2025

Italian Grand Prix 2025 (virallisesti Formula 1 Pirelli Gran Premio d’Italia 2025) oli Formula 1 -kauden 16. osakilpailu, joka ajettiin 7. syyskuuta Monzan moottoriradalla Italiassa.
Azerbaidžanin Grand Prix 2025

Azerbaidžanin Grand Prix 2025 (virallisesti Formula 1 Qatar Airways Azerbaijan Grand Prix 2025) oli Formula 1 -kauden 17. osakilpailu, joka ajettiin 21. syyskuuta Bakun katuradalla Azerbaidžanissa.
Singaporen Grand Prix 2025

Singaporen Grand Prix 2025 (virallisesti Formula 1 Singapore Airlines Singapore Grand Prix 2025) oli Formula 1 -kauden 18. osakilpailu, joka ajettiin 5. lokakuuta Marina Bayn katuradalla Singaporessa.
Yhdysvaltain Grand Prix 2025

Yhdysvaltain Grand Prix 2025 (virallisesti Formula 1 MSC Cruises United States Grand Prix 2025) oli Formula 1 -kauden 19. osakilpailu, joka ajettiin 19. lokakuuta Circuit of the Americasin moottoriradalla Texasissa Yhdysvalloissa.
Méxicon Grand Prix 2025

Méxicon Grand Prix 2025 (virallisesti Formula 1 Gran Premio de la Ciudad de México 2025) oli Formula 1 -kauden 20. osakilpailu, joka ajettiin 26. lokakuuta Autódromo Hermanos Rodríguezin moottoriradalla Méxicossa Meksikossa.
São Paulon Grand Prix 2025

São Paulon Grand Prix 2025 (virallisesti Formula 1 MSC Cruises Grande Prêmio de São Paulo 2025) oli Formula 1 -kauden 21. osakilpailu, joka ajettiin 9. marraskuuta Interlagosin moottoriradalla São Paulossa Brasiliassa.
Las Vegasin Grand Prix 2025

Las Vegasin Grand Prix 2025 (virallisesti Formula 1 Heineken Las Vegas Grand Prix 2025) oli Formula 1 -kauden 22. osakilpailu, joka ajettiin 22. marraskuuta Las Vegas Strip Circuitin katuradalla Paradisessa Nevadassa Yhdysvalloissa.
Qatarin Grand Prix 2025

Qatarin Grand Prix 2025 (virallisesti Formula 1 Qatar Airways Qatar Grand Prix 2025) oli Formula 1 -kauden 23. osakilpailu, joka ajettiin 30. marraskuuta Lusail International Circuitin moottoriradalla Qatarissa.
Abu Dhabin Grand Prix 2025

Abu Dhabin Grand Prix 2025 (virallisesti Formula 1 Etihad Airways Abu Dhabi Grand Prix 2025) on Formula 1 -kauden 24. ja viimeinen osakilpailu, joka ajetaan 7. joulukuuta Yas Marinan moottoriradalla Abu Dhabissa Yhdistyneissä arabiemiirikunnissa.
Piirto

Piirto on muun muassa seuraavien suomalaisten henkilöiden sukunimi:
Nyksund

Nyksund on entinen kalastajakylä Norjassa Øksnesin kunnassa. Kylä sijaitsee Vesterålenin saaristossa Langøyan saaren luoteiskärjen vieressä kahdella pienellä saarella, Ungsmaløyllä ja Nyksundøyllä. Saaret on yhdistetty toisiinsa pienellä maasillalla. Kalastustoiminnan lakattua kylä autioitui 1970-luvulla. Kylä alkoi elpyä uudelleen 1980-luvulta lähtien ja siellä on etenkin kesäsesonkina majoitus- ja ravintolapalveluita. Kylässä asuu myös taiteilijoita, ja se on suosittu luontokuvauskohde.
Historia.
Nyksund oli Vesterålenin toiseksi suurin kalastajakylä vuoden 1900 tienoilla, jolloin siellä asui vakituisesti noin 250 henkilöä. Kalastussesongin aikaan kylän väkiluku nousi tuhanteen. Kalastuslaivaston modernisoituessa moottoroidut alukset yleistyivät ja alusten koko kasvoi, jolloin satama kävi ahtaaksi. Kylän väkiluku alkoi laskea ja se autioitui kokonaan vuonna 1975, jolloin viimeinen asukas muutti sieltä pois.
1980-luvun alkupuolella saksalainen sosiaalipedagogi Karl Heinz Nickel vieraili autioituneessa ja rapistumassa olevassa Nyksundissa. Hänen ajatustensa pohjalta käynnistettiin "Nyksundsprosjektet". Berliinin teknillisen yliopiston johdolla kylään tuotiin ongelmanuoria, joiden toipumista edesautettiin rapistuneiden rakennusten maalaamisen ja kunnostamisen avulla. Nyksundista oli tarkoitus tehdä nuorten kansainvälinen kohtaamispaikka. Vuodesta 1985 lähtien satoja nuoria matkusti Euroopasta Nyksundiin noin kymmenen vuoden ajan. He työskentelivät kylässä loma-aikoinaan. Berliinin ja Nyksundin välille syntyi viikottainen linja-autoreitti kesäkausina, ja enimmillään jopa sata nuorta saattoi työskennellä kylässä samanaikaisesti. Kymmenen vuoden aikana kylää ja sen rakennuksia kunnostettiin merkittävästi. Paikallinen väestö suhtautui projektiin kuitenkin varauksellisesti ja projekti kuihtui.
Hankkeen ansiosta kiinnostus jo osittain kunnostettua kylää kohtaan oli kasvanut ja sinne alkoi kehittyä pysyvämpää toimintaa. Nykyisin kylässä asuu noin 15 vakituista asukasta, jotka harjoittavat kulttuuri- ja matkailutoimintaa. Kylässä asuu myös taiteilijoita ja muusikoita. Nyksundista lähtee vaellusreitti Støhön, joka on saanut nimen "Dronningruta" Kuningatar Sonjan mukaan. 
Kesäsesongin aikana kylässä on useampia yöpymispaikkoja ja ravintoloita, sekä taidegallerioita. Kylässä järjestetään konsertteja ja näyttelyitä ja se on myös suosittu luontokuvaus- ja filmauskohde. Kylässä on kuvattu esimerkiksi osia elokuvista Rubicon (1987) sekä Insomnia (1997).
Hjärtum

Hjärtum on taajama Lilla Edetin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 401 asukasta vuoden 2023 lopussa.
Storå (Lindesberg)

Storå on taajama Lindesbergin kunnassa Örebron läänissä Västmanlandin historiallisessa maakunnassa Ruotsissa. Taajamassa oli 1 847 asukasta vuoden 2023 lopussa.
Fellingsbro

Fellingsbro on taajama Lindesbergin kunnassa Örebron läänissä Västmanlandin historiallisessa maakunnassa Ruotsissa. Taajamassa oli 1 374 asukasta vuoden 2023 lopussa.
Fellingsbrossa sijaitsee vuonna 1988 Dalai-laman käyttöön vihkimä stupa.
Erik Hjalmar Linder

Erik Hjalmar Linder (1906–1994) oli ruotsalainen kirjailija, kirjallisuuskriitikko ja kirjallisuushistorioitsija. Hän työskenteli "Svenska Morgonbladetissa" vuosina 1931–1945, "Stockholms-Tidningenissä" 1950–1956 ja päätoimittajana "Morgon-Bladetissa" 1957–1958. Vuodesta 1959 hän kirjoitti "Göteborgs-Posteniin". Historioitsijana Linder kirjoitti muun muassa 1900-luvun alkupuolen modernia ruotsalaista kirjallisuutta käsittelevän teoksen "Fem decennier av nittonhundratalet" (1949).
Stråssa

Stråssa on taajama Lindesbergin kunnassa Örebron läänissä Västmanlandin historiallisessa maakunnassa Ruotsissa. Taajamassa oli 263 asukasta vuoden 2023 lopussa.
Gusselby

Gusselby on taajama Lindesbergin kunnassa Örebron läänissä Västmanlandin historiallisessa maakunnassa Ruotsissa. Taajamassa oli 274 asukasta vuoden 2023 lopussa.
Rockhammar

Rockhammar on taajama Lindesbergin kunnassa Örebron läänissä Västmanlandin historiallisessa maakunnassa Ruotsissa. Taajamassa oli 249 asukasta vuoden 2023 lopussa.
Renault Kardian

Renault Kardian on pienikokoinen crossover (B-segmentti), jota Renault on valmistanut vuodesta 2023 lähtien.
Kardian perustuu CMF-arkkitehtuurin uuteen iteraatioon, jota kutsutaan RMP (Renault Modular Platform). Se jakaa joitakin osia kolmannen sukupolven Dacia Sanderon kanssa ja kojelaudan Renault Taliantin kanssa.
Yleiskatsaus.
Uusi 125 hv (93 kW) flexfuel-moottori debytoi, joka on jatkoa Sanderossa käytetylle 1.0 TCe moottorille. Ensimmäistä kertaa tämä moottori voidaan varustaa täysin uudella kaksoiskytkin-automaattivaihteistolla (koodinimi DW23), joka tuli saataville Euroopassa kolmannen sukupolven Dusterin lanseerauksen yhteydessä.
Joissakin maissa, kuten Meksikossa, Kardian on varustettu 1,6-litraisella moottorilla, jonka teho on 112 hv (84 kW). 
Muotoilu.
Mallin esittelyssä muotoilujohtaja Gilles Vidal korosti, että Kardian on Renaultin Ranskan ja Brasilian muotoilutiimien yhteistyön tulos.
Adolf Göran Mörner

Adolf Göran Mörner (27. heinäkuuta 1773 Rinkaby – 30. tammikuuta 1838 Tukholma) oli ruotsalainen poliitikko. Hän opiskeli Uppsalan yliopistossa ja sai vaikutteita valistusajan sekä Ranskan vallankumouksen filosofiasta. Hän oli mukana vaikuttamassa Ruotsin vuoden 1809 perustuslain syntyyn. Mörner oli lukuisia kertoja valtiopäiväedustajana ja toimi Ruotsin ulkoministerinä 1837–1838. Hänet valittiin Ruotsin akatemian jäseneksi vuonna 1819.
Nagasakin alueen salaiset kristityt paikat

Nagasakin alueen salaiset kristityt paikat () on 12 kristinuskoon liittyvästä osasta muodostuva Unescon maailmanperintökohde Nagasakissa, Japanissa.
Vaikka kristillisyys oli kielletty Edo-kaudella 1600- ja 1800-luvuilla, kristilliset yhteisöt säilyivät pienissä kylissä Kyushun luoteisosassa. Ilman pappeja ja julkisia jumalanpalveluksia kristillishenkinen kansanperinne kehitti omia muotojaan, mutta säilytti kristinuskon periaatteet. Kun kielto kumottiin vuonna 1873, kristilliset yhteisöt elpyivät.
Kohteisiin kuuluu Haran linna, jossa vuonna 1638 käytyyn taisteluun huipentui pääasiassa kristittyjen talonpoikien Shimabaran kapina. Amakusan alueella on salahuoneita, joissa kristityt pitivät Neitsyt Marian patsaita jotka oli naamioitu buddhalaisten monumenttien tyylisiksi. Monilla muillakin saarilla on kristinuskon vaiheista kertovia museoita ja Meiji-restauraation jälkeen avattuja kirkkoja. Näyttävin kirkoista on Nagasakin keskustassa sijaitseva Ouran katedraali, jossa ryhmä piilokristittyjä kävi tunnustamassa uskonsa jo vuonna 1865, alkusoittona kristinuskon julkitulolle.
Sadon kultakaivokset

Sadon kultakaivokset () on kolmesta osasta koostuva Unescon maailmanperintökohde Japanissa. Se sijaitsee Sadon saarella, noin 35 kilometriä Niigatan prefektuurin rannikolta länteen. Siinä taltioidaan kaivostoiminnan perintöä ajalta, jolloin ei käytetty vielä koneita. Sadon saari on vulkaanista alkuperää, ja siinä on kaksi rinnakkaista vuorijonoa, jotka ulottuvat lounaasta koilliseen ja joita erottaa yksi tulvatasanko. Vulkaanisen kiven rapautuminen paljasti kulta- ja hopeaesiintymät, joita louhittiin maan alta maan pinnalta ja syvällä maan alla Aikawa-Tsurushin alueella, Osadon vuoriston eteläpäässä.
Sadosta kaivettu kulta oli Tokugawa-shōgunaatin tärkeä tulonlähde.
Meiji-restauraation jälkeen saarelle kaivettiin länsimaisen tekniikan avulla hopeakaivoskuiluja. Hopean arvon laskiessa valtio myi kaivokset Mitsubishille, joka hyödynsi myös uusia kultaesiintymiä ja toisen maailmansodan lähestyessä kuparia, rautaa ja sinkkiä. Tuohon aikaan kaivoksilla käytettiin korealaisia pakkotyössä, ja heidän riittävän näkyvä kunnioittamisensa on kiristänyt maiden välejä. Unesco-yhteyksissä Japani painottaa edo-kauden kulttuuriperintöä.
Jukka Suomela

Jukka Olavi Suomela (s. 2. joulukuuta 1976 Lappeenranta) on Aalto-yliopiston tietotekniikan laitoksen apulaisprofessori (engl. associate professor) ja Distributed Algorithms -tutkimusryhmän johtaja. Suomela on myös Euroopan teoreettisen tietojenkäsittelytieteen yhdistyksen (engl. European Association for Theoretical Computer Science) jäsen. Suomela valmistui Helsingin yliopistosta tietojenkäsittelytieteen tohtoriksi syyskuussa 2009. Suomelalla on 3245 sitaattia, 30:n h-indeksi ja 73:n i10-indeksi (2.1.2025). Suomelan siteeratuin tieteellinen artikkeli on "Exploiting Locality in Distributed SDN Control", jolla on 271 sitaattia (2.1.2025).
Helsingin yliopiston tietojenkäsittelytieteen osasto

Helsingin yliopiston tietojenkäsittelytieteen osasto on Helsingin yliopiston matemaattis-luonnontieteellisen tiedekunnan osasto. 
Tutkimus.
Tietojenkäsittelytieteen osaston tutkimusryhmät on jaettu neljään ryhmään laajemman aihealueen suhteen: algoritmit, tekoäly, tietoverkot ja ohjelmistot. Kaikkia tutkimusryhmiä on yhteensä yhdeksän paitsi ohjelmistoja tutkivia tutkimusryhmiä, joita on neljä. Tietojenkäsittelytieteen osastossa toimii seuraavat tutkimusryhmät:
Algorithmic bioinformatics

Algorithmic bioinformatics eli algoritminen bioinformatiikka Helsingin yliopiston tietojenkäsittelytieteen osaston tutkimusryhmä, johon sisältyy viisi erilaista pienempää ryhmää. Nämä ryhmät ovat seuraavat: Algorithms for Biological Sequencing Data (Leena Salmela), Compressed Data Structures (Simon Puglisi), Genome-Scale Algorithmics (Veli Mäkinen), Graph Algorithms (Alexandru Tomescu) ja Practical Algorithms and Data structures on Strings (Juha Kärkkäinen). Algorithmic bioinformatics -tutkimusryhmä kehittää algoritmisia bioinformatiikan menetelmiä, jotka mahdollistavat luotettavan ja skaalautuvan analyysin hyödyntämällä suurtehosekvensointidataa (engl. high-throughput sequencing data), esimerkiksi syöpätutkimuksessa ja lajien evoluution selvittämisessä. Tutkimusryhmä yhdistää algoritmiikan eri osa-alueita, kuten merkkijonoalgoritmit, tiedonpakkaus ja graafialgoritmit, ja sen sovelluskohteet ulottuvat bioinformatiikan ulkopuolellekin.
Terroristinen tarkoitus

Terroristinen tarkoitus on Suomen rikoslaissa esiintyvä määre.
Rikoslain 34 a luvun 6. pykälän mukaan rikoksentekijällä on terroristinen tarkoitus, jos hänen tarkoituksenaan on: 
Terroristinen tarkoitus koventaa rikoksesta määrättävää tuomiota.
139 (luku)

139 (satakolmekymmentäyhdeksän) on luonnollinen luku, jota edeltää luku 138 ja seuraa luku 140.
Knut Polón

Knut Aksel Polón (31. maaliskuuta 1873 Hollola – 28. joulukuuta 1941 Helsinki) oli suomalainen pankinjohtaja.
Polónin vanhemmat olivat nimismies Ulrik Polón ja Thèrese Kleopatra Henriette Sofia Wilhelmina Strömm. Hänen puolisonsa vuodesta 1904 oli hammaslääkäri Ester Rönneberg. Polón tuli ylioppilaaksi 1891 ja valmistui filosofian kandidaatiksi ja maisteriksi 1894. 
Polón oli Kansallis-Osake-Pankin Kotkan konttorin esimies 1902–1903 ja Pohjoismaiden Osakepankin Savonlinnan konttorin esimies 1903–1905, johtokunnan sihteeri 1905–1907, Kuopion konttorin esimies 1907–1916 ja johtokunnan jäsen 1916–1919. Pohjoismaiden yhdyspankin johtokunnan jäsen Polón oli 1919–1936 ja Suomen Teollisuus-Hypoteekkipankin toimitusjohtaja 1936–1941. Hän oli myös Savonlinnan kaupunginvaltuuston jäsen 1905 ja Kuopion kaupunginvaltuuston jäsen 1911–1913 ja 1916 sekä valtiovarainministeriön finanssiagentti New Yorkissa 1921.
Polón

Polón on muun muassa seuraavien suomalaisten henkilöiden sukunimi:
Aalto-yliopiston matematiikan ja systeemianalyysin laitos

Aalto-yliopiston matematiikan ja systeemianalyysin laitos (lyhenne TeMa) on yksi viidestä Aalto-yliopiston perustieteiden korkeakoulun laitoksista. Matematiikan ja systeemianalyysin laitoksen tunnettuihin henkilökunnan jäseniin kuuluu muun muassa Jukka Kohonen ja Risto Lahdelma. Matematiikan ja systeemianalyysin laitoksen tilat sijaitsevat Espoon Otaniemessä Kandidaattikeskuksessa osoitteessa Otakaari 1.
Tutkimus.
Matematiikan ja systeemianalyysin laitoksessa tutkimusryhmät jaetaan laajempien aihealueiden perusteella kuuteen eri alaryhmään:
Jōmon-kauden esihistorialliset kohteet Pohjois-Japanissa

Jōmon-kauden esihistorialliset kohteet Pohjois-Japanissa () on Unescon maailmanperintökohde, joka koostuu 17 Jōmon-kauden arkeologisesta kohteesta Hokkaidōlla ja Tōhokun pohjoisosissa. Löytöpaikkoja on hyvin erilaisissa ympäristöissä vuorilta ja kukkuloilta tasangoille ja alangoille, sisämaan lahdista järviin ja jokiin.
Jōmon-kausi edusti elämäntapaa, jossa asuttiin paikoillaan mutta ei harjoitettu maataloutta. Arkeologiset löydöt kertovat hengellisen uskomusjärjestelmän ja rituaalien kehityksestä. Kohde todistaa noin vuodesta 13 000 eaa. alkaneen kiinteillä asuinpaikoillla eläneen metsästäjä-kalastaja-keräilijäyhteiskunnan syntymisen, kehityksen ja sopeutumiskyvyn ympäristön muutoksiin. Jomonin henkisyyden ilmentymät saivat konkreettisen muodon esineissä, kuten lakatuissa ruukuissa, savitauluissa joihin on painettu jalanjälkiä, kuuluisissa "silmälasihahmoissa", sekä rituaalipaikoissa, kuten kaivannoissa ja suurissa kiviympyröissä, joiden halkaisija on yli 50 metriä.
Naisten F-liigan kausi 2024–2025

Naisten F-liigan kausi 2024–2025 oli järjestyksessään 37. F-liigan kausi. F-liigan runkosarja alkoi 13. syyskuuta 2024 Hallitsevana mestarina kauteen lähti TPS. Runkosarja pelattiin yhdessä 12 joukkueen lohkossa. Classic voitti kauden päätteeksi seurahistoriansa kymmenennen Suomen-mestaruuden, TPS saavutti seurahistoriansa ensimmäisen hopean ja EräViikingit kolmannen pronssin.
Runkosarjan pistepörssi.
Maalivahtien torjuntapörssi.
Pelannut Vähintään 1/3 otteluista
Pudotuspelin pistepörssi.
Maalivahtien torjuntapörssi.
Pelannut Vähintään 1/3 otteluista
Lakeuden liekki

Lakeuden liekki on kuvanveistäjä Väinö Lätin vuonna 1972 tekemä veistos Ylivieskassa Kirkkopuistossa. Teos on myös herännäisyyden muistomerkki. Lätti voitti teoksellaan "Lakeuden liekki" muistomerkin suunnittelukilpailun vuonna 1970.
Pikkumöhkäkala

 
Pikkumöhkäkala ("Ranzania laevis") on möhkäkaloihin kuuluva kalalaji. Lajia tavataan kaikista trooppisista valtameristä. 
Koko ja ulkonäkö.
Pikkumöhkäkala voi kasvaa suurimmillaan noin 100 cm pitkäksi. Ruumiinrakenteeltaan laji on korkearuumiinen, litteähkö ja pitkänomaisen soikea. Verrattuna muihin heimonsa lajeihin se on hoikempi ja virtaviivaisempi. Pikkumöhkäkalan hyvin korkeat selkä- ja peräevät sijaitsevat ruumiin takaosassa. Rintaevät ovat pitkät, mutta vatsaeviä tai varsinaista pyrstöevää ei ole. Lajin hampaat ovat yhtyneet nokkamaisiksi. Väriltään pikkumöhkäkala on tumman siniharmaa sekästään ja vaalenee kylkiä ja vatsaa kohden hopeanharmaaksi. Ruumiissa on hieman aaltoilevia kapeita pystyjuovia, ja pilkkuja, joiden väri vaihtelee sinertävästä tai vihertävästä harmaaseen tai ruskehtavaan.
Levinneisyys ja elintavat.
Pikkumöhkäkalaa tavataan lämpimistä vesistä niin Atlantista Välimeri mukaan luettuna, Intian valtamerestä kuin Tyynestämerestäkin. Laji liikkuu useimmiten kaukana ulapoilla ja voi esiintyä suurinakin parvina. Toisinaan pikkumöhkäkaloja rantautuu rannikoille. Kalan pääasiallista ravintoa ovat pienet planktonäyriäiset, mutta erityisesti suuremmat yksilöt saalistavat myös pieniä kaloja ja kalmareita.
Shkodra Elektronike

Shkodra Elektronike on vuonna 2019 Shkodrassa perustettu albanialainen folk- ja electronicayhtye. Sen muodostavat laulaja Beatriçe Gjergji ja multi-instrumentalisti Kolë Laca. Yhtye edusti Albaniaa kappaleella ”Zjerm” vuoden 2025 Eurovision laulukilpailussa Baselissa.
Historia.
Yhtyeen jäsenet Beatriçe Gjergji ja Kolë Laca ovat alunperin kotoisin Pohjois-Albaniassa sijaitsevasta Shkodran kaupungista, mutta he molemmat varttuivat Italiassa maahanmuuttajina. "Shkodra Elektronike" -yhtye saavutti suosiota Albaniassa julkaistessaan vuonna 2020 menestyksekkäitä singlejä, kuten singlet ”Ku e gjeta vedin” ja ”Synin si qershia”. Yhtye esiintyi myös monilla kansainvälisillä festivaaleilla.
Shkodra Elektronike on säveltänyt albanialaisen laulajan Rezarta Smajan kappaleen ”E jemja nuse”, jonka tämä esitti "Festivali i Këngës 60" -kilpailussa sijoittuen kolmanneksi.
Vuonna 2022 Shkodra Elektronike julkaisi ensimmäisen EP-levynsä nimeltään "Live @ Uzina", joka sisältää muun muassa singlen ”Turtulleshë”.
Vuonna 2024 Shkodra Elektroniken ilmoitettiin olevan yksi kilpailijoista "Festivali i Këngës 63" -kilpailussa. Heidän kilpailukappaleensa on nimeltään ”Zjerm”. 21. joulukuuta 2024 yhtye eteni kilpailun finaaliin asti, jonka se voitti saaden eniten ääniä sekä raadilta että kotimaiselta yleisöltä, ja näin ollen yhtye edusti Albaniaa vuoden 2025 Euroviisuissa Sveitsissä.
Musiikkityyli.
Shkodra Elektroniken musiikille on ominaista eri tyylilajien, kuten elektronisen, pop- ja perinteisen albanialaisen musiikin yhdistely. Yhtyeen musiikkityyli rakentuu tarttuvien melodioiden, mukaansatempaavien rytmien ja sanoitusten ympärille, jotka käsittelevät usein universaaleja teemoja, kuten rakkautta tai arkea. Projektin ytimessä on duon intohimo tulkita Shkodran perinteisiä lauluja uudelleen nykyaikaisessa elektronisessa tyylissä.